open-index/open-wikipedia-markdown huggingface dataset:
Jigorō Kanō

**Jigorō Kanō** (1860–1938) var en japansk pedagog. Han utviklet kampsporten kodokan judo (eller *[[judo]]*), hovedsakelig basert på jujutsu. 

Jigoro Kano var liten av vekst og ble plaget av større skolekamerater. Han fikk derfor interesse for selvforsvar. Hans foreldre aksepterte ikke at han ville trene på de gamle krigskunster, fordi de mente de hørte fortiden til. Etter at han flyttet fra foreldrene for å studere, startet han jakten på en jujutsuinstruktør. Først etter å ha blitt avvist av flere, kom han i gang med treningen. Etterhvert kom han til å trene mange forskjellige jujutsu-stilarter, og begynte å kombinere de beste sidene fra flere av dem og å lage nye teknikker. 

I 1882 grunnla Kano The Kodokan Institute i Tokyo, for å undervise i sin egen stilart. Han kalte den judo (japansk: «den myke vei»). Kano fjernet en del tradisjonelle jujutsu-teknikker og tilrettela judo slik at alle teknikker kunne utføres med full styrke uten skader. Kano var en av de første som tok til orde for å la kvinner trene. Han ble kritisert for dette fra mange hold, da det ikke ble regnet som bra for en kvinnes helse å drive med fysisk trening. Kano ignorerte dette, og lot flere kvinner trene med seg og sin kone.

Kano var første asiatiske medlem av IOC. Kano arbeidet det meste av sin karriere som professor, og var en stor reformator av det japanske utdannelsessystem. Kano var initiativtager til at Japan aktivt støttet Kina i oppbygningen av moderne utdannelsesinstitusjoner.

Etter sin død ble Jigoro Kano tildelt et dobbelt hvitt belte. Dette skulle markere at ringen var sluttet og at det ikke var mulig å ha større innsikt i judo enn det han hadde. Beltet var dobbelt så bredt som et vanlig judobelte, for å unngå forveksling med nybegynnere. Til dags dato er det kun Jigoro Kano som har blitt tildelt denne graden og tittelen *shihan* (japansk: mester i alle former). Når Kano trente brukte han stort sett et svart belte. De siste årene brukte han ikke belte (eller judodrakt) i det hele tatt, men hadde i stedet en lang skjorte på seg. 
__NOTOC__
## Bibliografi
*  «Jujutsu Becomes Judo» hos Judo Information Site
*  «Jujutsu» hos Judo Information Site

## Fotnoter


## Referanser


## Eksterne lenker
*
Deutsche Volksunion

**Deutsche Volksunion (DVU)** var et nasjonalistisk politisk parti i Tyskland. Det ble grunnlagt av forleggeren og utgiveren av *Deutsche National-Zeitung*, Gerhard Frey, som organisasjon i 1971 i München og som parti i 1987.

Partiet fikk 12,9 % av stemmene ved valget i Sachsen-Anhalt i 1998. I 2004 vant partiet 6,1 % av stemmene ved delstatsvalget i Brandenburg, etter en valgavtale med NPD, der de delte statene mellom seg. På grunn av denne avtalen stilte NPD ikke til valg i Sachsen-Anhalt i 2006, DVU fikk allikevel bare 3,0 % av stemmene. Ved Forbundsdagvalget i 2009 fikk partiet bare 0,1 % av stemmene. 

## Se også
*Tysklands politiske system

## Referanser


## Eksterne lenker
*
Ranong (provins)

**Ranong** (**ระนอง**) er en liten provins (*changwat*) i Thailand på bredden av Andamanhavet i vest. Den er den provinsen i landet som har færrest innbyggere, i 2004 beregnet til 165&nbsp;300. Provinshovedstaden heter også Ranong, og har 24&nbsp;200 innbyggere (2004). 

Provinsen Ranong ligger sør i landet, og grenser i nord og nordvest til det administrative området Tanintharyi i nabolandet Myanmar, og ellers (nordøst-sør) til provinsene Chumphon, Surat Thani og Phang Nga. 

Provinsen er kjent for sin lange regntid – åtte måneder – og har høyest årlig nedbørsmengde i hele landet. Den ligger i nordenden av Malayahalvøya, der avstanden mellom Indiahavet og Sørkinahavet er på det minste. 

80% av provinsen er skogdekt, og 67% er fjell. Tidligere var tinngruvedrift hovednæringsveien, men gruvene er nå tomme. Nå utvinner man hvitleire for bruk i porselensproduksjonen. Andre næringsveier er fiskeri, gummiplantasjer og cashewnøttdyrking. Det er også noe turisme. 

Den 26. desember 2004 ble provinsens kystområder rammet av en tsunami utløst av en rekke undersjøiske jordskjelv langs en linje fra vest for Sumatra til Andamanene.

## Eksterne lenker
*
Blaenau Gwent

**Blaenau Gwent** er et grevskapsdistrikt i det sørlige Wales. Det grenser mot Monmouthshire, Torfaen, Caerphilly og Powys. Administrasjonsbyen er Ebbw Vale.

Grevskapet ble opprettet i 1974 som et distrikt i det nye grevskapet Gwent. I 1996 ble det utskilt som et grevskapsdistrikt. Llanelli ble da overført til det gjenopprettede Monmouthshire.

## Steder i Blaenau Gwent

*Abertillery
*Brynmawr
*Ebbw Vale
*Tredegar
## Referanser
Llanelli

**Llanelli** er en kystby i Carmarthenshire i Wales, omkring 13&nbsp;km fra Swansea. Den er spesielt kjent for sine rugbytradisjoner.

Byen begynte å vokse i 18. og 19. århundre da kullgruve-, jern- og tinnindustri ble etablert. Den ble en så viktig produsent av tinnplater at den i slutten av det 19. århundre ofte ble kalt «Tinopolis».

Stengningen av kullgruvene og konkurranse med utenlandske stålprodusenter har ført til nedgangstider fra slutten av 1970-årene.

## Kultur, idrett og friluftsliv

Llanelli var vertskap for den nasjonale Eisteddfod i 1895, 1903, 1930, 1962, og 2000.

Millennium Coastal Park dekker 21&nbsp;km av kystlinjen fra Loughor til Pembrey. Det er anlagt sykkelstier gjennom parken, som blant annet er et godt sted å se Gowerhalvøya fra. Pembrey Country Park ligger i utkanten av Llanelli. Det finnes også en strand, Cefn Sidan, som har vunnet et blått flagg for sin kvalitet.

Det viktigste rugbylaget er Llanelli Scarlets. Byens fotballag heter Llanelli A.F.C..
## Eksterne lenker
*
Tanintharyi (region)

**Tanintharyi**, bedre kjent under sitt tidligere navn **Tenasserim** (endret 1989), er den administrative enhet i Burma (Myanmar) som dekker den lange sørlige delen av landet. Den ligger inntil Andamanhavet i vest og Thailand i øst. I nord ligger den administrative enheten staten Mon. Enhetens hovedstad er Tavoy (Dawei).

De største byene er (med folketall beregnet for 2004):

*Tavoy (Dawei) – 133.179
*Mergui	- 168.745

Enheten er på 43.328 km² og ved folketellingen i 1983 hadde den 917.628 innbyggere. En beregning av folketallet i 2004 havner på 1&nbsp;362&nbsp;500 innbyggere, mens i 2014 var befolkningen 1408401. Enheten er delt i fem distrikter: Amherst, Mergui, Tavoy, Thaton og Toungoo. 

Utenfor kystbyen Mergui ligger Merguiøyene, et yndet mål for dykkere. 

Den 26. desember 2004 ble øyene og kysten rammet av en tsunami utløst av en rekke undersjøiske jordskjelv langs en linje fra vest for Sumatra til Andamanene.

## Referanser


## Eksterne lenker
*
Trang (provins)

**Trang** (eller **Muang Thap Thiang**, **&#3605;&#3619;&#3633;&#3591;**) er en av de sørlige provinser (*changwat*) i Thailand, og ligger ut mot Andamanhavet i vest. De omliggende provinsene er (fra nord og med klokken) Krabi, Nakhon Si Thammarat, Phattalung og Satun.

Provinsen omfatter i tillegg til fastlandsområdet dessuten 46 øyer i Andamanhavet. Det meste av provinsen består av bakker og fjell. Samlet areal er 4.917,5 km².

Befolkningen var i 2004 på omkring 610&nbsp;000 innbyggere. Hovedstaden Trang hadde 66&nbsp;400 innbyggere. De øvrige byer er Huai Yot (16&nbsp;500 innbyggere) og Kantang (14&nbsp;100 innbyggere). 

Den 26. desember 2004 ble provinsen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.

## Eksterne lenker
*
Carmarthenshire

**Carmarthenshire** (walisisk **Sir Gaerfyrddin**) er et grevskap i Wales. Administrasjonsbyen er Carmarthen. De tre største byene er Llanelli, Carmarthen og Ammanford. Carmarthen er grevskapsbyen og det administrative sentrum. Fylket er kjent som «Wales’ hage» og huser også den nasjonale botaniske hagen i Wales.

Carmarthenshire har vært bebodd siden forhistorisk tid. Carmarthen ble grunnlagt av romerne, og regionen var en del av kongeriket Deheubarth i høymiddelalderen. Etter normannernes invasjon på 1100- og 1200-tallet ble den underlagt, sammen med andre deler av Wales, av Edvard I av England. Det var ytterligere uroligheter tidlig på 1400-tallet, da waliserne gjorde opprør under Owain Glyndŵr, og under den engelske borgerkrigen på midten av 1600-tallet.

Carmarthenshire er hovedsakelig preget av jordbruk, bortsett fra den sørøstlige delen som en gang var sterkt industrialisert med kullgruvedrift, stålproduksjon og tinnbelegging. Nord i grevskapet var ullindustrien svært viktig på 1700-tallet. Økonomien er avhengig av jordbruk, skogbruk, fiske og turisme. Vest-Wales ble i 2014 identifisert som den verst presterende regionen i Storbritannia, sammen med South Wales Valleys, med nedgang i industribasen og lav lønnsomhet i husdyrsektoren.

## Steder i Carmarthenshire

*Ammanford
*Carmarthen
*Kidwelly
*Llanelli
*Llwynhendy

## Litteratur
* Lloyd, John E., red. (1935): *A History of Carmarthenshire*, 2 bind. London Carmarthenshire Society.

## Referanser


## Eksterne lenker
* 
* Carmarthenshire County Council
* Carmarthenshire County Council - Tourism & Marketing Division : Discover Carmarthenshire
Tor Erik Drangsholt

**Tor Erik Drangsholt** (født 14. februar 1953, død 22. oktober 2020) var en norsk oberst i Luftforsvaret. Han var leder for fagforeningen Krigsskoleutdannede offiserers landsforening (KOL) fra 2002 til 2006, og generalsekretær for KOL frem til sin død. 

Han var intendant i Oslo Militære Samfund i perioden 1995 til 2002. I sin militære yrkeskarriere tjenestegjorde han en rekke ulike steder i Luftforsvaret. De siste årene frem mot pensjonsalderen var han oberst ved Forsvarets Fellesoperative hovedkvarter (FOHK) i Stavanger.

## Referanser
Mon (delstat)

**Mon**-staten er en administrativ enhet i det sørlige Burma (Myanmar). Den ligger mot Andamanhavet i vest. Hovedstaden er Mawlamyaing, tidligere stavet Moulmien. Staten grenser i nordvest mot den administrative enheten Bago, i nord og øst mot Kayin, og i sør mot Tanintharyi. I sørøst har Mon også en kort grense mot nabolandet Thailand. 

En folketelling fra 2014 viste at det bodde  personer i delstaten. I dag er antagelig det meste av befolkningen tilhørende majoritetsfolkegruppen burmeserne, men det er også mange tilhørende mon-folket. Beregnet folketall i 2004 var .

Mon-staten er inndelt i to distrikter, som etter folketelling i 2014 hadde følgende befolkning:

*Mawlamyine *(hovedstad)* – 
*Thaton	– 

Den 26. desember 2004 ble staten rammet av en tsunami utløst av en rekke undersjøiske jordskjelv langs en linje fra vest for Sumatra til Andamanene. 

## Referanser


## Eksterne lenker
*
Satun (provins)

**Satun** (**&#3626;&#3605;&#3641;&#3621;**) er en av de sørligste av provinsene i Thailand. 
Provinsen ligger på Malayahalvøya. De omliggende provinsene er (fra nord og med klokka) Trang, Phattalung og Songkhla. Helt mot sør grenser Satun mot den malaysiske delstaten Perlis. Mot vest ligger den ut mot Andamanhavet.

Provinsen hadde i 2004 en befolkning på 292&nbsp;900 innbyggere. Provinshovedstaden Satun hadde 33&nbsp;316 innbyggere. 

Den 26. desember 2004 ble provinsen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene (se *[[tsunamien i Indiahavet 2004]]*). 

## Eksterne lenker
*
Narkotikalisten

**Narkotikalisten** var en norsk forskrift hjemlet i legemiddelloven. Forskriften oppførte de stoffer, droger og preparater det til enhver tid var straffbart å fremstille, forhandle, besitte og bruke uten resept eller annen lovlig adkomst. Disse ulovlige stoffene og deres salter og derivater ble regnet som narkotika i juridisk betydning.

Statens legemiddelverk (underlagt Helse- og omsorgsdepartementet) hadde fullmakt til å føre opp nye  stoffer på listen, og manglende kjennskap til nyoppføringer var ikke grunnlag for straffrihet. Det juridiske grunnlaget og retningslinjen for listen og Helsedirektoratets avgjørelser lå i to FN-konvensjoner: Narkotikakonvensjonen av 1961 og Konvensjonen om psykotrope stoffer av 1971.

Narkotikalisten ble opphevet i 2013 da narkotikaforskriften trådte i kraft.

## Se også
* Narkotikalovbrudd
* Rusmiddel

## Referanser


## Eksterne lenker
* Narkotikalisten, Lovdata.no
* Legemiddelloven, Kap. VII. Narkotika m.v., Lovdata.no.
Sumatera Barat

**Sumatera Barat** eller **Vest-Sumatra** er en av provinsene i Indonesia. Den ligger på vestsiden av den store øya  Sumatra, og omfatter også noen store øyer i vest, i Indiahavet. Provinsen grenser til provinsene Sumatera Utara (Nord-Sumatra) i nord, Riau og Jambi i øst, og Bengkulu i sørøst. Den omfatter også  Mentawaiøyene utenfor kysten, i Indiahavet. Provinshovedstaden er Padang.

Den 26. desember 2004 følte provinsen virkningen av det store undersjøiske jordskjelvet som fant sted litt lenger nordvest, utenfor vestkysten av provinsen Aceh. (Se *[[Jordskjelvet i Indiahavet 2004]]*). 

## Referanser


## Eksterne lenker
*
Sumatera Utara

**Sumatera Utara** eller **Nord-Sumatra** er en av provinsene i Indonesia. Mot nordvest grenser den til provinsen Aceh, mot sørøst til Riau og sørøst mot Vest-Sumatra. Provinsen har kyst både mot Indiahavet (i sørvest) og mot Malakkastredet (i nordøst). Hovedstaden er storbyen Medan. 

Provinsen omfatter også øya Nias utenfor sørvestkysten, i Indiahavet.

Befolkningen i provinsen ble i 2004 anslått til 12&nbsp;246&nbsp;000. De største byene er:

* Belawan – 101 500
* Binjai – 220 400
* Hamparan Perak – 139 800
* Kabanjahe – 56 500
* Kisaran – 125 500
* Kota Pinang – 75 200
* Labuhan Deli – 47 500
* Lubuk Pakam -	82 900
* Medan – 1 743 500
* Padang Sidempuan – 100 100
* Pematang Siantar – 209 300
* Perbaungan – 146 700
* Percut Sei Tuan – 294 200
* Rantauprapat – 101 800
* Sibolga – 79 300
* Sunggal – 152 700
* Tanjung Balai – 137 600
* Tanjung Morawa -150 600
* Tebingtinggi – 117 700

Den 26. desember 2004 følte provinsen virkningen av det store undersjøiske jordskjelvet som fant sted litt lenger nordvest, utenfor vestkysten av provinsen Aceh. (Se *[[jordskjelvet i Indiahavet 2004]]*).

## Referanser


## Eksterne lenker
*
Demetere

**Demeterne** var en keltisk stamme på De britiske øyer. Da romerne invaderte øyene levde de i et område i dagens Pembrokeshire og Carmarthenshire i Wales, vest for silurene. Deres hovedstad var Moridunum, dagens Carmarthen. Det eksisterte også en by Luentinum (som er identifisert til å ha ligget ved Dolaucothi Gold Mines nær Pumsaint, Carmarthenshire). Demeterne er beskrevet i den romerske geografen Klaudios Ptolemaios' verk Geographia som ble skrevet i det 2. århundre.

Stammen gjorde ikke motstand mot romerne, i motsetning til andre stammer i området som silurene og ordovikene. Derfor ble ikke dette området sterkt befestet av romerske styrker, men det ble anlagt et fort i Moridunum. Romerne satte igang leting etter gull i gruver i demeternes rike.

## Referanser


## Se også
*Liste over keltiske stammer
Østrogen

**Østrogener** er en gruppe steroide hormoner som fungerer som det primære kvinnelige kjønnshormon. De produseres hovedsakelig i eggstokkene og i morkaken. Noen østrogener produseres i mindre mengder i leveren, binyrene, og i brystene.

De tre vanligste naturlig forekommende østrogenene er østradiol, østriol og østron. Disse produseres i kroppen ved at androgener omdannes ved hjelp av enzymer. Østradiol produseres fra testosteron, og østron fra androstendion. Østron er svakere enn østradiol, og finnes i større mengder enn østradiol hos kvinner etter overgangsalderen.

Østrogener finnes naturlig både hos kvinner og menn, men i betydelig større mengder hos kvinner. Østrogenene fører til utvikling av kvinnelige sekundære kjønnskarakteristika som for eksempel bryster. Menn kan også få kvinnelige trekk, for eksempel ved bruk av doping. Dopingmidler etterlikner i hovedsak det mannlige hormonet testosteron, men når man inntar for mye av det blir det via enzymet aromatase omdannet til østrogen som gir pupper, også til menn (gynekomasti).

Mangel på østrogen kan føre til symptomer som hjertebank, leddsmerter (som smerter i fingre, albuer, knær, skuldre, hofter), depresjon (og selvmordstanker), tørre øyner, muskelsmerter, tørr munn, søvnvansker (både innsovningsvansker og oppvåkninger til tross for at man er trøtt), utmattethet, en følelse av å være utbrent, tap av motivasjon og tiltakslyst, tørr skjede, tørr vagina og krympede kjønnsorganer (som Clitoral Atrophy). Dette kan påvirke en kvinnes sexhelse og totale helsetilstand i stor grad. Clitoral Atrophy kan imidlertid heldigvis reverseres ved testosteronbehandling. Forskning har også vist at østrogenmangel reduserer nivået av av dopamin i hjernen. Over tid kan mangelen på østrogen videre føre til blant annet Osteoporose og Alzheimer. I tillegg til redusert allmenntilstand og redusert sexhelse.

## Østrogen i legemidler
Siden østrogener styrer menstruasjonssyklusen, inneholder de fleste p-piller modifisert østrogen. Det er lite hensiktsmessig å benytte naturlige østrogener i tablettform, da biotilgjengeligheten er dårlig og halveringstiden meget kort.

Alle tilgjengelige østrogenpreparater (bl.a p-piller) som er tilgjengelige i Norge, inneholder syntetisk etinyløstradiol eller estere av østradiol (østradiolvalerat eller østradiolhemihydrat).

## Referanser


## Eksterne lenker
*
Messinastredet

**Messinastredet**, også kalt **Messinasundet**, er et smalt sund mellom den østlige spissen av Sicilia og den sørlige spissen av Italias fastland.  En naturlig virvelstrøm dannes der, og denne har feilaktig blitt knyttet til legenden om Kharybdis.

Ferge binder Messina (Sicilia) med fastlandet ved Villa San Giovanni i Calabria. Det går også hydrofoil mellom Messina og Reggio di Calabria.

I 1956&ndash;1957 ble det bygget et luftspenn over Messinastredet for overføring av elektrisk kraft. Luftspennet har nå blitt erstattet av en undersjøisk kabel, men de to mastene står fremdeles og er nå vernet.

Hvert femte til tiende år har det blusset opp heftige debatter i Italia om bygging av en bro som vil kunne forbinde øya Sicilia med fastlandet. Tanken har vært å bygge en hengebro. Dette vil i så fall bli den hengebroen med det lengste frie spennet i verden, på 3300 meter. Til sammenlikning er broen over Storebelt 1624 m, og Askøybroen 850 m.  Mellom hver debatt har det blitt gjort teknologiske fremskritt som gjør broen mer og mer realistisk. Den store seismiske aktiviteten og de til dels kraftige vindene i området er kanskje hovedargumentene for motstanderne av broprosjektet. Konstruksjonen var egentlig tenkt påbegynt i 2006, men er nå blitt stoppet. Arbeidet ble beregnet til å ta seks år og koste 4.6 milliarder euro.

## Eksterne lenker
* Broen over Messinastredet (Engelsk versjon)
Kedah

**Kedah** er en delstat i Malaysia i den nordøstlige delen av Malayahalvøya. Delstaten omfatter 9.425 km², og består for det meste av rismarker. Langkawiøyene ute i Andamanhavet tilhører Kedah, som i 2004 hadde et beregnet folketall på  innbyggere. 

Nord for Kedah ligger delstaten Perlis. I øst har delstaten grense mot Thailand. I sør ligger Perak og i sørvest Pulau Pinang (Penang).

Delstatens hovedstad og kongelige residens er Alor Setar, som fikk bystatus i 2003. 

De største distriktene i Kedah er (med beregnet folketall for 2004):

*Sungai Petani – 218.199
*Alor Setar *(hovedstaden)* – 212.475
*Kulim – 159.227
*Jitra – 60.830
*Bedong	- 43.365

Den 26. desember 2004 ble delstaten rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.

## Eksterne lenker
* 
* Kart over Kedah (engelsk)
Langkawi

**Langkawi** er en øygruppe på 99 øyer i Andamanhavet, rundt 30 km utenfor det malaysiske fastland. Øyene utgjør en del av Malaysias delstat Kedah, men ligger også nær kysten til Thailand. Den største av øyene er *Pulau Langkawi* (*"pulau"* betyr "øy") med en befolkning på rundt 45&nbsp;000 innbyggere. Den eneste andre bebodde øya er *Pulau Tuba*.

Langkawi med sine sandstrender er blitt utviklet som en av Malaysias fremste turistdestinasjoner siden 1987. Hovedøya har egen flyplass, med direkte charterfly fra Europa og Japan i høysesongen. 

Den 26. desember 2004 ble øyene rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.

## Eksterne lenker
* Kart over Langkawi (engelsk)
Bridgend (grevskapsdistrikt)

**Bridgend** (walisisk **Pen-y-bont ar Ogwr**) er et grevskapsdistrikt i det sørlige Wales. Det har navn etter administrasjonsbyen Bridgend. 

Grevskapsdistriktet ble opprettet 1. april 1996. Området dekker det meste av det tidligere distriktet Ogwr.

## Steder i Bridgend

*Bridgend
*Maesteg
*Porthcawl
## Referanser
Den svarte boken fra Carmarthen

***Den svarte boken fra Carmarthen*** (walisisk ***Llyfr du Caerfyrddin***) er et av de eldste bevarte manuskripter skrevet bare på walisisk. Den kalles «den svarte boken» etter fargen på innbindingen, og har ingen tilknytning til svartebøker. «Fra Carmathen» kommer av bokens tilknytning til St. Johannes Evangelisten og Teulyddogs priori i Carmarthen.

Den ble skrevet ca. 1250, og består av religiøs og annen poesi. Boken inngår i samlingen til nasjonalbiblioteket i Wales, den ble kjøpt av bibliotekets grunnlegger Sir John Williams som del av en større samling i 1904. Den er formelt registrert som NLW Peniarth MS 1. 

## Historie
Boken er først omtalt da den kom i John Prices (d.1555) eie, den skal da ha vært hos skattmesteren ved St. David-katedralen og de ble sagt at manuskriptet stammer fra Carmarthen. Kommentarer tilføyd i selve boken tyder på flere forskjellige eiere før den kom til antikvaren Robert Vaughan (d. 1666) og ble del av hans store samling av walisike bøker og manuskript. Boken var så i Vaughans slekt til hans tipp-tipp-tipp oldebarn Robert Williames Vaughan døde i 1859.

Etter R.W.Vaughans død ble boksamlingen testamentert til William W. E. Wydde fra Peniarth nær Tywyn. Da J. Gwenogvryn Evans katalogiserte samlingen ble den kalt «Peniarth-manuskriptene», han ga Den svarte boken fra Carmarthen førsterang og kallte den «Peniarth MS 1». Wyddes sønn W.R.M Wydde gikk i 1904 med på å selge Peniarth-manuskriptene til Sir John Williams, grunnleggeren av nasjonalbiblioteket i Wales, på det vilkår at de skulle tilfalle nasjonalbiblioteket etter hans død. Williams ga £5500 for samlingen, den svarte boken fra Carmarthen ble verdsatt til £400. Wydde døde i 1909, og siden da har boken vært i nasjonalbibliotekets eie.

I 2002 ble alle sidene i det originale manuskriptet avfotografert, digitalisert og gjort tilgjengelig på internett. Manuskriptet er svært skjørt, noe som gjorde avfotograferingen til en omstendelig prosess. Boken ble aldri åpnet mer enn nitti grader, og selve fotograferingen ble gjort med et spesialkamera uten bruk av blitz.

## Innhold
Boken inneholder en samling av poesi. Enkelte av diktene har religiøst innhold, eller er hyldnings- eller sørgeoder. Andre er knyttet til britiske legender, blant annet om kong Arthur og Merlin. 

## Referanser


## Eksterne lenker
* 
* Fotografier av alle sidene i det originale manuskriptet Nasjonbiblioteket i Wales
* Utgave fra 1906 archive.org
Territorium

**Territorium** kommer av det latinske uttrykket *terra* og betyr *jord*, i betydningen et begrenset landområde eller et rike (i betydningen en suveren stat eller det området (land og sjø) som en stat har jurisdiksjon over, også kalt et **statsområde**), for eksempel de tre rikene Norge, Sverige og Danmark. Uttrykket kan imidlertid også brukes i andre sammenhenger. I biologisk sammenheng brukes det blant annet til å beskrive et revir, et område som forsvares av ett eller flere individ. Mange fugler blir for eksempel territoriale i hekketiden, spesielt rundt reirområdet. Når ulven danner par vil den også markere et område og forsvare dette, som sitt «spiskammer». Dette området kalles et revir og blir forsvart mot andre ulver og nære artsfrender, for eksempel tamhunder og rever.

## Se også
* Imperium
* Rike (biologi)

## Referanser




## Eksterne lenker
*
Vale of Glamorgan

**Vale of Glamorgan** (walisisk **Bro Morgannwg**) er et grevskapsdistrikt i Wales. Det dekker den sørlige delen av det tradisjonelle grevskapet Glamorgan. Det rike og nokså flate jordbrukslandskapet i innlandet er utypisk for Wales. Administrasjonsbyen er Barry. 

Grevskapsdistriktet ble opprettet i 1996, og var inntil da et distrikt i South Glamorgan. Det grenser mot Cardiff, Rhondda Cynon Taff og Bridgend, samt mot Bristolkanalen. 

## Steder i Vale of Glamorgan

I tillegg til administrasjonsbyen finnes det noen små byer i distriktet, men en stor andel av befolkningen bor i mindre landsbyer.

### Byer
*Barry
*Cowbridge
*Llantwit Major
*Penarth

### Landsbyer

*Aberthin
*Bonvilston
*Colwinston, Corntown
*Dinas Powys
*Ewenny
*Lavernock, Llanblethian, Llancarfan, Llandough, Llandow, Llanmaes, Llansannor, Llantrithyd, Llysworney
*Ogmore-by-Sea
*Pendoylan, Penllyn, Penmark, Peterston-super-Ely
*Rhoose
*Siginstone, St. Athan, St. Donat's, St. Hilary, St. Mary Church, St. Nicholas, Sully
*Wenvoe, Wick
*Ystradowen
Caerphilly (grevskapsdistrikt)

**Caerphilly** (walisisk **Caerffili**) er et grevskapsdistrikt i det sørlige Wales. Administrasjonssenteret er Hengoed, men den største og viktigste byen er Caerphilly. 

Grevskapsdistriktet ble opprettet 1. april 1996 da distriktet Rhymney Valley i Mid Glamorgan ble slått sammen med Islwyn i Gwent.

## Steder i Caerphilly
*Bargoed
*Bedwas
*Blackwood
*New Tredegar
*Newbridge
*Rhymney
*Risca
*Ystrad Mynach
## Referanser
Sully (Wales)

*Sully*' (walisisk: *Sili*) er en landsby i samfunn Sully and Lavernock, i Vale of Glamorgan i Wales, som ligger på den nordlige kysten av Bristolkanalen, midt mellom byene Penarth og Barry og 11 kilometer sørvest for den walisiske hovedstaden Cardiff. Rett utenfor samfunnet er en liten tidevannsøy på 5,9 hektar som har navn etter landsbyen og en del av sognet, Sully Island, nær 400 meter utenfor kysten. Landsbyen har en befolkning 4699 innbyggere.

Blant de bemerkelsesverdige bygningene er Sully Hospital fra 1930-tallet, som er en vernet bygning. Sullys kirke St. John the Baptist, sentrum av den gamle landsbyen, er også vernet.

## Navnets opprinnelse
Opprinnelsen til stedsnavnet *Sully / Sili* er uklart, men den mest sannsynlige forklaringen er at det er et normannisk personnavn, hentet fra de Sully-familien som var i besittelse av herregården på 1100-tallet. I så fall kan det være at verken den walisiske eller engelske formen er basert på den andre, men at begge er avledet fra det normanniske navnet. Det finnes sterke dokumentariske bevis for den walisiske formen over flere århundrer, og i den lokale dialekten av walisisk som ble snakket i området inn i 1900-tallet, ble navnet uttalt walisisk uttale som tilsvarer den moderne walisiske formen *Sili*. Hvis navnet er normannisk, er det sannsynlig at den walisiske formen er nærmere den opprinnelige uttalen enn den engelske tilsvarigheten.

## Historie

Den normanniske baron Reginald de Sully ble tildelt en herregård rundt 1093 av Robert Fitzhamon, erobreren av Glamorgan, sannsynligvis understøttet av et charter av kong Vilhelm Rufus. De Sully hadde også store eiendommer i Devon, men det er registrert at han bygde en liten befestet borg i Sully, hvor restene stort sett er forsvunnet, bortsett fra en kort del av muren, som ligger øst for den normanniske sognekirken i landsbyen. Funnstedet til et herregård med vollgrav fra 1200-tallet kan fortsatt observeres på Sully Moors.

På 1800-tallet var Sully nesten utelukkende av preget av jordbruk, og befolkningen svingte mellom bare 150 og 200 individer. I 1920 hadde dette fortsatt bare økt til 550 til tross for den eksplosive veksten i nærliggende Penarth og Barry. Men mellom 1990- og 2020-tallet har Sully imidlertid vokst jevnt og trutt i takt med utbyggingen av ulike kommersielle plastfabrikker og med den større spredningen av privat bileierskap. Sully er nå hovedsakelig en forstad til Cardiff med en fortsatt voksende befolkning på litt over 5000.

## Referanser


## Eksterne lenker
* 
* Bilder av Sully og området rundt, *Geograph.org.uk*
Wick (Wales)

**'Wick** (walisisk: *Y Wig*) er en liten landsby og et samfunn i Vale of Glamorgan i Wales, omtrent 2,4 km fra kysten. De nærmeste byene er Llantwit Major, Cowbridge og Bridgend. Samfunnet omfatter også den lille landsbyen Broughton. I henhold til folketellingen i 2021 har Wick en befolkning på 927 innbyggere.

## Fasiliteter

Landsbyen har to puber (foruten de tilknyttet hoteller), en landsbybutikk og en barneskole. 

Det finnes flere gang- og ridestier som forbinder Wick med det omkringliggende landskapet, og landsbyen er populær blant syklister. Turer fra Wick er blant annet til de lokale strendene, Traeth Bach og Traeth Mawr, via Cwm Nash-stien ved Monknash eller fra Dunraven Bay ved Southerndown. Klippene her er en del av Glamorgan Heritage Coast. 

En av de eldste bygninger er en kirke fra middelalderen, St James Church, som ble bygget på 1100-tallet og senere tilknyttet klosteret Ewenny Priory.

Sportsklubber i landsbyen er Wick Rugby Union Club og Wick & District Cricket Club.

## «Beste landsby»
Wick ble vinner av konkurransen Calor Village of the Year for Wales i 2008. Kriteriene er å være «et velbalansert, proaktivt og omsorgsfullt samfunn som har utnyttet lokale muligheter best mulig for å opprettholde og forbedre livskvaliteten for alle innbyggere».

## Referanser


## Eksterne lenker
*
2. århundre f.Kr.

## Begivenheter

### Europa
Den romerske republikkens utstrekning når omkring hele Middelhavet.
* Makedonerkrigene
* Den tredje punerkrig ender med at Karthago blir ødelagt
* Kimbrerkrigen
* Jugurthakrigen

### Midtøsten
Partia blir stormakt etter å ha erobret store deler av Persia og Mesopotamia.

### Det fjerne østen

* Kina ekspanderer
** Konfucianismen blir statsreligion
** 
** 111 f.Kr. – okkupasjon av Vietnam

## Viktige personer
* Cato den eldre, romersk statsmann, f. 234 f.Kr., d. 149 f.Kr.
* Gaius Marius, romersk general og politiker, f. 157 f.Kr., d. 86 f.Kr.

* Mitridates I av Partia, konge 171 f.Kr. – 138 f.Kr.

## Oppfinnelser/oppdagelser
* Pergament tatt i bruk, først i Pergamon.
3. århundre f.Kr.

## Begivenheter

### Europa

Den romerske republikk øker sin innflytelse gjennom hele hundreåret.
* Pyrrhoskrigen
* Punerkrigene
** Hannibals felttog i Italia
* Illyrerkrigene
* Første makedonske krig

### Midtøsten
Selevkidriket og Ptolemeerdynastiet er de viktigste arvtageren etter Aleksander den stores rike.

Fyrtårnet i Alexandria innviet 279 f.Kr.

Partia blir stormakt.

### India

Maurya-riket når sitt høydepunkt under Ashokas regjering 274 f.Kr. – 232 f.Kr.

### Kina
* Qin-dynastiet overtar for Zhou-dynastiet 221 f.Kr., og blir etterfulgt av Han-dynastiet 207 f.Kr.
* Den kinesiske mur blir påbegynt.

## Viktige personer
* Arkimedes, gresk matematiker, fysiker og oppfinner, f. 287 f.Kr., d. 212 f.Kr.
* Aristarkhos, gresk astronom og matematiker, f. omk 310 f.Kr., d. omk. 230 f.Kr.
* Eratosthenes, gresk geograf, f. omk 276 f.Kr., d. 194 f.Kr.
* Mencius, kinesisk filosof, f. 372 f.Kr., d. 289 f.Kr.
* Onias I, Ypperstepresten i Israel 

## Oppdagelser/oppfinnelser
* Arkimedes formulerer vektstangprinsippet, utvikler trinser, Arkimedes' skrue, og benytter prinsippet om hydrostatisk oppdrift.
* Eratosthenes beregner jordas størrelse.
4. århundre f.Kr.

## Begivenheter

### Europa
*390 f.Kr. – Roma ble angrepet av gallere, og omtrent alle historiske skrifter ble ødelagt.
*Omk 300 f.Kr. – Den greske matematikeren Euklid skriver sitt berømte matematiske verk ''Elementer''.

## Viktige personer
* Sokrates, gresk filosof, f. 470 f.Kr., d. 399 f.Kr.
* Platon, gresk filosof, f. 427 f.Kr., d. 347 f.Kr.
* Aristoteles, gresk filosof og biolog, f. 384 f.Kr., d. 7. mars 322 f.Kr.
* Demosthenes, gresk taler, f. 384 f.Kr., d. 322 f.Kr.
* Aleksander den store, konge av Makedonia 336 f.Kr.- 323 f.Kr, konge av Persia 330 f.Kr.-323 f.Kr., farao i Egypt 332 f.Kr.-323 f.Kr., d. 10. juni 323 f.Kr.
* Aristarkhos, astronom og matematiker, f. omk 310 f.Kr., d. omk 230 f.Kr.

* Hakor, farao i Egypt 393 f.Kr. – 380 f. Kr.

* Artaxerxes III, konge av Persia 358 f.Kr.–338 f.Kr., farao i Egypt 343 f.Kr.–338 f.Kr.
* Dareios III, konge av Persia 336 f.Kr.–330 f.Kr., farao i Egypt 336 f.Kr.–332 f.Kr.

## Døde
* Tollundmannen i Danmark.

## Oppfinnelser/oppdagelser

* De første saksene, i Europa
* De første katapultene, i Hellas
* De første armbrøstene, i Kina
* Første gang amalgam ble brukt i tannfyllinger, Kina
5. århundre f.Kr.

## Begivenheter

### Europa
* Utvikling av gresk kultur gjennom perserkrigene med Persia, fulgt av interne stridigheter.
* Roma blir fri fra etruskisk overherredømme
* Karthago

### Midtøsten

## Fødte
*496 f.Kr. – Sofokles, gresk dramatiker och statsmann.
*495 f.Kr. – Perikles, atensk politiker.
*484 f.Kr. – Herodot, gresk historiker.
*470 f.Kr. – Sokrates, gresk filosof.
*460 f.Kr.
**Demokrit, gresk filosof.
**Hippokrates, gresk lege.
*445 f.Kr. – Aristofanes, gresk komedieforfatter.
*427 f.Kr. – Platon, gresk filosof.

## Døde
*497 f.Kr. – Pythagoras, gresk filosof og matematiker.
*483 f.Kr. – Siddharta Gautama, religionsstifter.
*479 f.Kr. – Konfucius, kinesisk filosof.
*460 f.Kr. – Pāṇini, indisk grammatiker
*465 f.Kr. – Xerxes I, konge av Persia.
*456 f.Kr. – Aischylos, atensk dramatiker.
*429 f.Kr. – Perikles, atensk politiker.
*406 f.Kr. – Sofokles, gresk dramatiker og statsmann.

## Oppfinnelser/oppdagelser
* Dyrking av ris begynner i Japan
Ewenny

**Ewenny** (walisisk: *Ewenni*) er en landsby og et samfunn ved elven Ewenny i Vale of Glamorgan i Wales. Ved folketellingen i 2021 hadde landsbyen en befolkning på 739 innbyggere.

Gjennom årene har landsbyen vokst til nabolandsbyen Corntown i en slik grad at det ikke lenger er en klar grense mellom de to. Den nærmeste byen av betydelig størrelse er Bridgend, 3,2 km unna. Corntown ligger innenfor samfunnet.

I 1987 ble scener fra Doctor Who-episoden *Delta and the Bannermen* filmet i nærheten av landsbyen.

## Historie
### Normannisk kloster og kirke

Det hadde vært en eldre klostercelle på stedet for den keltiske kirken. Den er beskrevet i *Liber Landavensis* (Llandaff-boken) fra 1100-tallet som dedikert til Eguenni, en tidlig walisisk helgen.

Den normanniske kirken St. Michael ble bygget på 1100-tallet av en av de normanniske ridderne av Glamorgan, William de Londres. Hans sønn Maurice grunnla det tilstøtende benediktinerklosteret Ewenny Priory i 1141 da han ga kirken til klosteret St. Peter i Gloucester, sammen med kirkene St. Brides Major, St. Michael i Colwinston og herregården i Lampha. Ewenny Priory ble opprettet av normannere i 1141 på samme sted som den tidligere klostercellen og var uvanlig ved å ha omfattende militære forsvarsverk.

Landsbyen vokste rundt klosteret og kirken. Gjennom århundrene har klosteret blitt skadet, men likevel er det fortsatt bebodd av sine nåværende eiere, Turbervill-familien. Deler av klosteret ble omgjort til et privat hus av Edward Carne, en advokat og diplomat. Dette elisabethanske huset ble revet mellom 1803 og 1805 og erstattet av et georgiansk herskapshus, Ewenny Priory House, som ikke er åpent for publikum, men kan leies for brylluper og andre begivenheter. Den tilhørende kirken er fortsatt i bruk i dag.

### Keramikk

Opptegnelser viser at keramikkindustrien har eksistert i området siden 1427. Dette er sannsynligvis fordi materialene som kreves for produksjon av keramikk er lett tilgjengelige i dette området, eksempelvis lokalt rødt steintøy, glasurmaterialer, stein til å bygge ovnene og kull til å fyre pottene i ovnene. Det har vært femten keramikkverksteder i Ewenny-området på et eller annet tidspunkt, alle små familiebedrifter.

Landsbyen er fortsatt hjemsted for Ewenny Pottery, grunnlagt i 1610 og det eldste fungerende keramikkverket i Wales. Virksomheten drives av etterkommerne av keramikkens opprinnelige grunnleggere, Jenkins-familien.

### Y Ladi Wen
Ewenny er assosiert med *Y Ladi Wen* (walisisk for «den hvite damen»), en åpenbaring fra walisisk folkeminne. I 1909 registrerte Marie Trevelyan en rekke lokale beretninger som hevdet at en kvinne i hvitt kunne sees rundt i landsbyen. Figuren skal ha dukket opp enten mens hun vred hendene i fortvilelse, eller, mer vanlig, mens hun pekte eller veiledet folk til det samme, uforanderlige stedet.

## Referanser


## Eksterne lenker
* 
*Beskrivelse av klosteret, Bridgend County Council
*Lansbyens historie
6. århundre f.Kr.

## Begivenheter

### Europa
* 585 – 28. mai – En solformørkelse fant sted, som forutsagt av Tales fra Milet. Dette er en av kardinaldatoene, fra hvilke andre datoer kan regnes tilbake til.
* Etruskerne ekspanderer i Italia.
* 509 – Roma innfører republikken
* 508 – Kleisthenes innfører demokratiet i oldtidens Athen
* Omkring 550 – Artemistempelet i Efesos blir innviet.

### Midtøsten
* 587 – Jerusalem blir erobret av kaldeerne, tempelet ødelagt og kongeriket Juda blir lydrike under Babylon
* 546 – Lydia ble okkupert av Persia under Kyros den store.
* 500 – Perserkrigene starter

## Viktige personer
* Pytagoras, gresk filosof, f. omk 580, d. omk 500
* Tales fra Milet, gresk filosof, f. 624, d. 547
* Æsop, gresk fabeldikter, f. omk 620, d. omk 560
* Aiskhylos, gresk dramatiker, f. 525, d. 426
* Krøsus, Lydias siste konge, 560 – 546

* Kyros II dn store, konge av Persia 559 – 529
* Kambyses II, konge av Persia 528 – 521, farao
* Dareios I, konge av Persia og farao av Egypt 521 – 485
* Nebukadnesar II, konge av Babylon 604 – 572

* Siddharta Gautama, indisk religionsstifter, f. 563, d. 483

* Konfucius, kinesisk filosof, f. 551, d. 479
* Laozi, kinesisk religionsstifter
* Sun Tzu, kinesisk general, f. omk 544, d. 496 
* Sunshu Ao, kinesisk minster 606 – 586 

## Oppdagelser/oppfinnelser
* 593 – Solon forfatter i Aten verdens første konstitusjon, på verseform

* De første asfalterte veiene konstruert i Babylon

* Bearbeiding av jern er kjent i Kina og i Meroë
* Første kunstige vannvei, Hong-Gou-kanalen, konstruert i Kina

* Krigselefanter brukt for første gang, i India
* Kastesystemet blir innført i India
7. århundre f.Kr.

## Begivenheter

### Europa
* Grunnleggelse av greske kolonier:
** Marseille
** Ostia
** Capua
** Ambrakia
** Bysants
** Sinope
** Samsun
** Trabzon
** Kyrene
* Sammenslutning av etruskiske byer i Etruria

### Midtøsten
* De persiske stammene slår seg ned i Fars og grunnlegger Perserriket.
* 680 - Gyges overtar makten i Lydia og etablerer mermnade-dynastiet
* 612 – Assyria kollapser, hovedstaden Ninive blir rasert 

### Det fjerne østen
* Ayodhya blir hovedstad i kongeriket Kosala
* 11. februar 660 – Det japanske keiserriket etablert

### Amerika
* Maya bystater blir grunnlagt

## Viktige personer

* Tarquinius Priscus, konge av Roma 616 – 578

* Tales fra Milet, gresk filosof, f. 624, d. 547
* Anaximander, gresk filosof, f. 610, d. 546

* Zarathustra, persisk religionsstifter
* Akamenes, konge av Persia 688 – 675

* Asarhaddon, konge av Assyria 680 – 669
* Asurbanipal, konge av Assyria 668 – 631

* Nabopolassar, første konge i det nybabylonske riket, 625 – 605
* Karib'il Watar I., konge av Saba

* Taharka, farao i Egypt 690 – 664
* Psammetikus, farao i Egypt 664 – 610
* Necho II, farao i Egypt 610 – 595

* Guan Zhong, statsminister i staten Qi, d. 645

* Baudhayana, indisk matematiker

* Jimmu, Japans første keiser (mytisk), f. 711, d. 585.

## Oppdagelser/oppfinnelser
* Fønikerne seiler rundt Afrika for første gang.
* Utvikling av hoplittaktikk og trirem i Hellas
* Forløpet til legevitenskap i Hellas
* Nedskrevet lyrikk, epikk og drama i Hellas
* Første mynter som betalingsmiddel i Lydia
8. århundre f.Kr.

## Begivenheter

### Europa
* 776 – De første olympiske leker antas å ha vært arrangert dette året. Den olympiske æra går ut fra dette årstallet. 
* Grekerne ekspanderer i middelhavsområdet og langs Svartehavet
** 21. april 753 – Romas grunnleggelse etter tradisjonen.
** 750 – Kumaes grunnleggelse
** 735 – Naxos, første greske koloni på Sicilia
** 706 – Tarantos grunnleggelse
* Etruskisk kultur ekspanderer i Italia
* Kelterne bosetter seg i Storbritannia

### Midtøsten
* Assyria dominerer regionen
* Mederne blir forent under ett dynasti.
* Skytere, trakere og cimmerere gjør seg gjeldende i det østlige Sentral-Europa og rundt Svartehavet.
* 782 – Jerevan blir grunnlagt.
* 727 – Babylon gjør seg uavhengig av Assyria.

### India
* Upanishadene blir skrevet.
* Bystater langs Ganges
* Utstrakt handel med Assyria

### Kina
* 771 – Det vestlige Zhou-dynastiet blir styrtet. Begynnelsen for det østlige Zhou-dynastiet.
* 722 – Begynnelsen på historiekrønikene, vår- og høstannalenes tid.

## Viktige personer
* Homer forfattet de første nedskrevne eposene, Iliaden og Odysseen.
* De israelske profetene Amos, Hosea, Mika og Jesaja
* Zalmoxis, religionsstifter i Trakia, f. 713

* Midas sagnkonge av Frygia
* Numa Pompilius, konge av Roma 717 – 673

* Tiglat-Pileser III, konge av Assyria 745 – 727
* Sargon II, konge av Assyria 721 – 705

* Piankhi, farao i Egypt 752 – 721, grunnlegger av det 25. dynastiet

* Maharishi Kapila grunnlegger det filosofiske systemet Samkhya

* Jimmu, Japans første keiser (mytisk), f. 711, d. 585.

## Oppdagelser/oppfinnelser
* Fønikerne reiser forbi Gibraltar og handler alun, tinn og jern med Storbritannia

* Demotisk skrift tatt i bruk i Egypt.

* Assyria tar i bruk katapult for beleiring av byer
9. århundre f.Kr.

## Begivenheter

### Europa
* Begynnende jernalder i Mellom-Europa
* Begynnelsen av den etruskiske sivilisasjonen

### Midtøsten
* 860. Kongedømmet Urartu blir forent.

* 853. Slaget ved Karkar mellom Assyria og en syrisk allianse. 
** Første gang ordet «araber» dukker opp, i en assyrisk inskripsjon.

### Afrika
* 814. Karthagos grunnleggelse (tradisjonell tidsabgivelse)
* Fra 836 borgerkrig i Egypt

### Det fjerne østen
* 841. Keiser Li Wang av Zhou blir fordrevet fra sin hovedstad. Første sikkert daterbare historiske begivenhet i Kina.

## Viktige personer
* Asurnasirpal II, konge i Assyria 883–859
* Salmanassar III, konge i Assyria 858–824

* Osorkon II, farao i Egypt 872–837

* Pygmalion, konge av Tyr 820–774

## Oppfinnelser/oppdagelser
2. årtusen f.Kr.

(3. årtusen f.Kr. – **2. årtusen f.Kr.** – 1. årtusen f.Kr.)

## Begivenheter
*Omk. 1800 – Bronse kommer i bruk på norsk område
*Omk. 1700 – Den siste mammutbestanden forsvinner (Vrangeløya)
*Astrologiske og astronomiske tjenester blir organisert.
*Verdens befolkning øker noenlunde stabilt og antas å ligge på 50 millioner på slutten av tusenåret.

## Århundreder
5. årtusen f.Kr.

(6. årtusen f.Kr. – **5. årtusen f.Kr.** – 4. årtusen f.Kr.)

## Begivenheter

*4350 f.Kr. -Førdynastisk tid starter i oldtidens Egypt 
*Verdens befolkning øker litt gjennom årtusenet og antas å være mellom 5 og 7 millioner.
6. årtusen f.Kr.

(7. årtusen f.Kr. – **6. årtusen f.Kr.** – 5. årtusen f.Kr.)

## Begivenheter
* Den yngre steinalder nådde det sentrale Europa.
7. årtusen f.Kr.

(8. årtusen f.Kr. – **7. årtusen f.Kr.** – 6. årtusen f.Kr.)

## Begivenheter

* 6000 f.Kr. – Vancouver Island blir bosatt av forskjellige indianske urbefolkningsgrupper.
* 6000 f.Kr. – Aïr får sin første bergkunst.
* 6100 f.Kr. – Storeggaraset, den største kjente naturkatastrofe i Norge.

;Dateringer
* Permanente europeiske bosetninger i Bulgaria, Romania og Hellas.
* Arbil har dokumenterte forhistoriske bymessige bosetninger tilbake til denne tiden.
1. årtusen f.Kr.

(2. årtusen f.Kr. – **1. årtusen f.Kr.** – 1. årtusen)

## Begivenheter
* Verdens befolkning tredoblet seg i løpet av dette årtusen, og man antar at det oversteg 170 millioner rundt år 1 i vår tidsregning.

## Århundreder
Sjøsanden

**Sjøsanden** er en sandstrand og badestrand som ligger ved Mandal i Lindesnes kommune. Den har meget finkornet sand og er ca. 800 meter lang fra Mandalselvas utløp til Hobdeheia. Sjøsanden er en av mange strender som ligger nærmest etter hverandre i Sjøsandenskogen/Furulunden. Mandal er Norges sydligste by og er en populær turistby. Omtrent midt på Sjøsanden står en fyrlykt som i dagligtale kalles «Bestemor».


Sjosanden.jpg|Utsikt fra Sjøsanden med Ryvingen til høyre i bildet.
Sjøsanden beach i Mandal.jpg|Sjøsanden mot vest en varm sommerdag
Sjøsanden beach i Mandal 01.jpg|Sjøsanden mot øst med piren som skiller stranda og elva.
Sjosanden3.JPG|Fyrlykta "Bestemor" på Sjøsanden med Furulunden i bakgrunnen.
Ved Sjøsanden, nær elva. finner man Sjøsanden Næringshage som er bygd der Westermoen Hydrofoil lå i sin tid. Sjøsanden camping ligger innenfor stranda. 

## Historie
Skipsreder Martin Wayergang "oppdaget" stranda som badested, og bygget i 1880-årene et badehus på stranda. 

På 1890-tallet plantet Mandals innbyggere Furulunden, som Sjøsandskogen er en del av, for blant annet å unngå at sand blåste inn i byen. Bydelen nærmest Sjøsanden kalles Sanden.

I 1913 omtalte den danske politikeren Thorvald Stauning stedet som "vidunderilg smukt" men uten badeanlegg. Etter 1920 skjedde en gradvis overflytting av badelivet fra badehus i Skogsfjorden til Sjøsanden.  

I 1938 ble campingen etablert, og hadde det året 3263 overnattinger og 1241 biler i leiren. 

De mindre strendene i Mandal var frem til 1971 i privat eie, mens Sjøsanden var tilgengelig for byens innbyggere.

På 60-tallet var marehalmen langs Sjøsanden svært nedslitt, og Mandals byselskap tok et initiativ til å restaurere denne.

Sjøsanden hadde fra 1962 til 1991 eget postnummer: "4508 Mandal-Sjøsanden", og fra 1972 "4508 Sjøsanden". 

Norsk Speidergutt-forbund hadde landsleir på Sjøsanden camping første gang i 1932.  Over 19000 bad ble gjort i løpet av leiren av 4538 speidere.  Det var også landsleir der for jenter i 1937 og igjen for gutter i 1948, med besøk av Haakon VII og Einar Gerhardsen, samt en speiderleir i 1990.  

Norgesmesterskapet i sandvolleyball ble avholdt for aller første gang på Sjøsanden i 1993.  Hvert år fra 1993 til og med år 2000 var Sjøsanden arena for NM i sandvolleyball.

## Eksterne lenker
* 
* Sjøsanden www.visitnorway.com

## Referanser
3. årtusen f.Kr.

(4. årtusen f.Kr. – **3. årtusen f.Kr.** – 2. årtusen f.Kr.)

## Begivenheter
*Ca. 2900 – Spor etter jordbruk i Nord-Norge
*Ca. 2800 − Jiroft-kulturen i det østlige Iran
*Ca. 2500 – Okunevkulturen oppstod i det indre av Sentral-Asia
*Ca. 2300 – Eldste arkeologiske funn av gardshus i Norge
*Verdens befolking antas å ha doblet seg fra 14 til 30 millioner gjennom årtusenet.
4. årtusen f.Kr.

(5. årtusen f.Kr. – **4. årtusen f.Kr.** – 3. årtusen f.Kr.)

## Begivenheter
* Hesten blir tatt i bruk som ridedyr, første gang på de eurasiske steppene.
*Ca. 3900 – De første spor etter jordbruk på norsk område, omkring Oslofjorden
*Verdens befolkning antas å ha doblet seg gjennom årtusenet, fra 7 til 14 millioner.
Trincomalee (distrikt)

**Trincomalee** er et administrativt distrikt i Sri Lankas østprovins. Hovedstaden er den viktige havnebyen Trincomalee (folketall beregnet til 105.000 i 2004). Hele området er befolket av tamiler, den nest største befolkningsgruppen i landet. 

Distriktet dekker et område på 2.727 km². På grunn av borgerkrigen på Sri Lanka var ikke distriktet med under folketellingen i 2001. Men en  beregning/fremskriving av folkemengen pr. 2004 lander på 362.000. 

Trincomalee-distriktet vender mot Bengalbukta i øst. I nord har det en kort grense mot distriktene Mullaittivu, mot vest mot Vavuniya og Anuradhapura, og mot sør mot Polonnaruwa og Batticaloa.  

Den 26. desember 2004 ble distriktet rammet av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se *[[Jordskjelvet i Indiahavet 2004]]*).